ओली र प्रचण्ड जिवित नेता हुन्, उनले चाहे भने उज्यालो इतिहास बनाउन सक्छन् । देश बनाउने ताकत पनि छ । दुबैले देशका सन्तानलाई आफ्ना सन्तान भनेका पनि छन् । मात्र तिनले व्यक्तिगत र संकुचित स्वार्थ त्याग्नुपर्छ । प्रचण्डले देश बोक्न नसक्दा र नेतृत्वको लालचको दलदलमा फस्दा उनले ख्याति गुमाए, केपी ओली त्यही ड्याङका मूला नहुन् । पहिलो संविधानसभाले संविधान लेख्न सकेन, दोस्रो संविधानसभाले संविधान त लेख्यो कार्यान्वयन हुनै सकेन । आमचुनाव भएको छ, लोकतन्त्रको सफलता असफलता अव बन्ने सरकारको मुख्य जिम्मेवारीमा पर्छ । हिरो हुने कि किरो ? ओली र प्रचण्ड मुख्य पात्र बनेका छन् । सवाल के पनि छ भने यी दुबै नेताले गरीवी र जातीयताको राजनीति गर्छन् कि समानताको ? भागबण्डामा अल्झिनछन् कि बिधिमा चल्छन् ?
